༄༅། །འཕགས་པ་མི་གཡོ་བ་འཁོར་ལོས་སྒྱུར་བའི་དཀྱིལ་འཁོར་གྱི་
ཆོ་ག་བཞུགས་སོ། །
ད་ནི་མི་གཡོ་བ་རྟུལ་ཕོད་པ་འཁོར་ལོས་སྒྱུར་བའི་ལས་ཀྱི་དཀྱིལ་འཁོར་གྱི་ཆོ་ག་བཤད་
པར་བྱ་སྟེ། དེ་ལ་སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ལ་གསུམ་སྟེ།
བསྙེན་པའི་ཆོ་ག་དང་། སའི་ཆོ་ག་དང་། ལྟ་གོན་གྱིས་ཆོ་གའོ། །སྤྱིར་བསྙེན་པ་ལ། གཙོ་བོ་རྩ་
བའི་བསྙེན་པ་ནི། རབ་མཚན་མའི་བསྙེན་པ་སྟེ། ལྷ་དངོས་སུ་གྲུབ་ནས་བཀས་གནང་བ་དང་།
རྫས་འབར་བ་ལ་སོགས་པ་དང་། མི་འཁྲུལ་བའི་སྒྲ་དང་འོད་ལ་སོགས་པ་དང་། རྨི་ལམ་རྟག་ཏུ་
དགེ་བ་ལ་སོགས་པའོ། །འབྲིང་དུས་ཀྱི་བསྙེན་པ་ནི། ཟླ་བ་བཅུ་དང་། དྲུག་དང་། གསུམ་ལ་
སོགས་པའོ། །ཐ་མ་གྲངས་ཀྱི་བསྙེན་པ་ནི། ས་ཡ་དང་། སུམ་འབུམ་དང་། འབུམ་ཕྲག་ལ་
སོགས་པ་སྟེ། དབང་བསྐར་བ་ནི་ཐ་མས་ཀྱང་འགྲུབ་པ་ཡིན་ནོ། །དེའི་ཕྱིར་བཅོམ་ལྡན་གྱི་རྩ་
བའི་དཀྱིལ་འཁོར་མངོན་པར་རྟོགས་པ་བསྒོམས་པས་ཆོ་ག་བཞིན་དེའི་སྔགས་ཀྱི་བསྙེན་པ་
འབུམ་ཕྲག་གཅིག་བྱའོ། །འཁོར་གྱི་བསྙེན་པ་ནི་ལོ་འདབ་ལ་སོགས་པ་ཟ་ཞིང་འཕགས་པ་མི་
གཡོ་བའི་མངོན་པར་རྟོགས་པ་བསྒོམས་པས། དེའི་རྩ་སྔགས་འབུམ་ཕྲག་ཅིག་བཟླ་བར་བྱའོ། །
དེ་ནས་ཞག་གསུམ་བསྡད་ནས། མི་གཡོ་བའི་རས་བྲིས་ཀྱི་མདུན་དུ་ཆོ་ག་བཞིན་མཆོད་པ་རྒྱ་
ཆེན་པོ་བྱས་ཏེ། དེའི་མདུན་དུ་ནིམ་པའི་ཡམ་ཤིང་གི་མེ་སྦར་ནས་མར་གྱིས་སྦགས་པའི་ཡུངས་
དཀར་དཀར་བོ། སྙིང་བོའི་སྔགས་སྟོང་ཕྲག་བརྒྱད་ཀྱིས་ཆོ་ག་བཞིན་སྦྱིན་བསྲེག་བྱའོ།
539

ང་པཎ་ཆེན་གྱི་གསུང་འབུམ་ཆེན་མོ།
བའི་བསྙེན་པ་ནི། རྡོ་རྗེ་སློབ་དཔོན། ཚུལ་ཁྲིམས་ཕུན་ཚོགས་སྙིང་རྗེར་ལྡན། །བཟོད་དང་བརྩོན་
ལྡན་ལེགས་པར་གནས། །གཙང་ཞིང་ཆོ་ག་ཕུན་སུམ་ཚོགས། །བླ་མ་ལ་ཡང་སྨོད་མི་བྱེད། །བདག་
ཉིད་ཇི་བཞིན་གཞན་ཕན་ལྡན། །སྦྱིན་ལ་དགའ་ཞིང་ཆེད་དུ་བརྩོན། །བདེན་པའི་ཚིག་ནི་ཡང་
དག་ལྡན། །གཏོང་ཕོད་ལ་དགའ་མཉེས་བཞིན་པ། །ལུས་ཀུན་ཡོན་ཏན་ཕུན་སུམ་ཚོགས། །
སངས་རྒྱས་བཟང་བོ་འདི་མཁྱེན་ནས། །དཔའ་བོས་བྱང་ཆུབ་ཤིང་དྲུང་དུ། །ཐམས་ཅད་མཁྱེན་
པ་མཚན་མེད་བརྙེས། །གསང་སྔགས་སྦྱོར་བ་མཉམ་མེད་དེ། །ཤཱཀྱ་སེང་གེ་སྐྱོབ་པ་ཡིས། །
བདུད་སྡེ་ཤིན་ཏུ་མི་བཟོད་པ། །དཔུང་ཆེན་དག་ཀྱང་དེ་ཡིས་བཅོམ། །དེ་བས་ཀུན་མཁྱེན
འཐོབ་བྱའི་ཕྱིར། །བུ་ཡིས་བློ་གྲོས་འདི་གྱིས་ཤིག །ཅེས་ལན་མང་དུ་བརྗོད་པས་སྤྲོ་ཞིང་
གཟེངས་བསྟོད་པར་བྱ་སྟེ། གནས་དབེན་ཞིང་ཡིད་དུ་འོང་བར་སྔར་གྱི་བསྙེན་པ་ཞག་བདུནདུ་
གསོ་ཞིང་། །ལྷ་དང་འབྱུང་བོ་ལ་གཏོར་མ་ཐུན་མཚམས་སུ་དབུལ་བར་བྱའོ། །
སའི་ཆོ་ག་ལ། ས་བརྟག་པ་ནི། ཆུ་ཀླུང་མཚོ་ཕྲན་ཡང་དག་བཤད། །རི་བོ་མེ་ཏོག་འབྲས་
བུས་བརྒྱན། །སྐྱེད་མོས་ཚལ་དུའང་བཤད་པ་སྟེ། །སྤུ་སྡུག་རྨ་བྱས་རྣམ་པར་བརྒྱན། །ཀུན་དགའ་
ར་བ་ཁང་བཟང་དགའ། །ཕྱུགས་ལྷས་བྲེས་དང་བཞི་མདོ་དང་། །གཞན་ཡང་ཕྱི་རོལ་གང་ཞིག་
ཏུ། །གཙུག་ལག་ཁང་དང་རི་སུལ་དང་། །ཁང་བ་རྩེག་དང་ཁང་བ་དང་། །མཚན་མ་ཅིག་པ་ཇི་
བཞིན་དུ། །ཆུ་ཀླུང་ཀུན་དགའ་ར་བ་དང་། །དེ་ཡི་ཁོང་གསེབ་ཁྱད་པར་དུའོ། །གཞན་ཡང་རྣམ་
པ་སྣ་ཚོགས་པའོ། །གང་དུ་ཡིད་ལ་འདོད་པར་བྱ། །ཞེས་པས་དངོས་གྲུབ་ཀྱི་ས་དང་། གཞན་
ཡང་ཁ་དོག་དཀར་བ་ལ་སོགས་པ་ལ་ལས་དང་མཐུན་པའི་བར་བྱའོ། །ས་སླང་བ་ནི། དང་བོར་
རྡོ་རྗེ་སེམས་དཔའི་རྣལ་འབྱོར་དང་ལྡན་པས། དུས་བཟང་བོ་ལ་བབས་པའི་ཚེ། དེ་བཞིན་
གཤེགས་པ་ཐམས་ཅད་ལ་ཕྱག་འཚལ་ལོ། །ཞེས་པས་ཕྱག་བྱས་ཏེ། དཀྱིལ་འཁོར་བྱེད་པའི་
540

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། ། ཊྛཨཏྭཱ
གནས་ཀྱི་དབུས་སུ། དྲིའི་ཐིག་ལེར་མེ་ཏོག་བཀོད་ནས་སའི་ལྷ་མོ་ལ་སྦྲན་པའི་བསམ་པས།
སྐྱོབ་པ་སངས་རྒྱས་ཐམས་ཅད་ཀྱི། །སྤྱོད་པའི་ཚུལ་གྱི་ཁྱད་པར་བགྱི། །ས་དང་ཕ་རོལ་ཕྱིན་དག་
ལ། །ལྷ་མོ་ཁྱོད་ནི་དབང་དུ་གྱུར། །ཤཱཀྱ་སེངྒེ་སྐྱོབ་པ་ཡིས། །ཇི་ལྟར་བདུད་ཀྱི་སྡེ་བཅོམ་པ། །
དེ་བཞིན་བདག་གིས་བདུད་སྡེ་ལས། །རྒྱལ་བར་བྱ་ཕྱིར་དཀྱིལ་འཁོར་བྲི། །ཞེས་བརྗོད་ཅིང་
སོར་མོས་ས་ལ་བསྣུན་པ་ལན་གསུམ་བྱས་པས། ལམ་ལས་བྱུང་བའི་སའི་ལྷ་མོ་སྐུ་མདོག་སེར་
མོ་རྒྱན་སྣ་ཚོགས་ཀྱིས་བརྒྱན་པ། ཕྱག་གཡས་པ་དམ་བཅའ་ལེན་པའི་ཐལ་མོ་ཕྱེད་པ་སྙིང་གར་
འཛིན་ཅིང་། གཡོན་པས་གསེར་གྱི་བུམ་པ་བཀུར་བསྣམས་པ། སྐུ་ལུས་ཕྱེད་ས་ལས་ཐོན་པ་
འབྱུང་བར་འགྱུར་རོ། །དེ་ལྟར་གྱིས་ཤིག་ཅེས་གནང་བ་སྩོལ་པ་དང་། སྔགས་དང་ཕྱག་རྒྱ་དང་
ལྡན་པས། མེ་ཏོག་ནས་སྤོས་ཀྱིས་མཆོད་པར་བྱའོ། །ས་སྦྱང་བ་ནི། དེར་མི་གཡོ་བའི་རྩ་བའི་
མངོན་པར་རྟོགས་པ་བསྒོམས་ནས་སླར་ཡང་བདག་དང་སློབ་མ་རྣམས་ལ་ལེགས་པར་བསྲུང
ཏེ། སྔར་ལྟར་དེ་བཞིན་གཤེགས་པ་ཐམས་ཅད་ལ་ཕྱག་བྱས་ནས། ལས་འཇམ་པོ་རྣམས་ལ་རྩ་
བའི་དཀྱིལ་འཁོར་ཉིས་འགྱུར་གྱི་ས་བརྐོས་ནས་རྡོ་བ་དང་། བོང་བ་དང་། གྱོ་མོ་དང་། གསེག་
མ་མེད་ཅིང་སྐྲ་དང་། ཕུབ་མ་དང་། སོལ་བ་དང་། ཐལ་བ་དང་། ཚེར་མ་དང་། རུས་པ་དང་།
སྡོང་དུམ་དང་། ཟུག་རྔུ་བསལ་བ། གྲོག་སྤུར་དང་། སྲིན་བུ་དང་། སྲོག་ཆགས་ཀྱི་སྐྱོན་བསལ་
ལ། ལས་དང་མཐུན་པའི་སྨན་དང་། འབྲུ་རྣམས་དང་བཅས་པའི་རིན་པོ་ཆེའི་གཏེར་གཅུག་སྟེ།
དྲི་ཞིམ་པོས་སྤྲས་པའི་ལས་དང་མཐུན་པའི་སས་བཀང་ལ། ལས་ཐམས་ཅད་པའི་སྤོས་ཆུས་
བཏབ་ཅིང་མཐས་པར་བཅགས་ཏེ། ངོས་བསྙམས་ནས་བའི་ལྕི་བ་ས་ལ་མ་ལྷུང་བ་བའི་གཅིན་
དང་བསྲེས་པས་བྱུགས་ཏེ། ན་མཿས་མནྟ་བུད་དྷ་ནཱཾ། ཨ་པྲ་ཏི་ས་མེ་ག་ག་ནཱ་ས་མ་ཏྭ་ནུ་ག་ཏེ་པྲ་
ཀྲི་ཏི་བི་ཤུད་དྷེ་དྷརྨ་དྷ་ཏུ་བི་ཤོ་དྷ་ནེ་སྭཱ་ཧཱ། ཞེས་སྔགས་བཟླས་པའི་སྤོས་ཆུས་གཏོར་ལ། ཆོས་
541

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཀྱི་དབྱིངས་རང་བཞིན་གྱིས་རྣམ་པར་དག་པ་བསྒོམས་ཏེ། མེ་ཏོག་གཏོར་ཞིང་བདུག་སྤོས་
ཀྱིས་ལེགས་པར་བདུགས་ལ། འཆད་པར་འགྱུར་བ་ལྟར་ཕྱོགས་སྐྱོང་བཅུའི་གཏོར་མ་བཏང་སྟེ།
དེ་ནས་སྤྱན་རས་གཟིགས་དབང་ཕྱུག་གི་སྒོམ་བཟླས་དང་ལྡན་པས། དེར་མེ་ཏོག་སིལ་མ་བཀྲམ་
སྟེ། དྲི་དང་། མེ་ཏོག་དང་། བདུག་སྤོས་ལ་སོགས་པའི་མཆོད་པ་དང་ལྡན་པའི་སྦྲང་རྩི་དང་།
འོ་མ་དང་། འབྲུ་མར་བསྲེས་པའི་ཞི་བའི་སྦྱིན་སྲེག་གི་ཆོ་གས་སྲེག་བླུགས་ཉི་ཤུ་རྩ་གཅིག་གི་
སྦྱིན་བསྲེག་བྱའོ། །ས་བཟུང་བ་ལ། སངས་རྒྱས་ཀྱིས་བཟུང་བ་ནི། དེ་ནས་སློབ་དཔོན་ལངས་ཏེ།
དཀྱིལ་འཁོར་གྱི་དབུས་སུ་སོང་ནས་དཀྱིལ་ཀྲུང་གིས་འདུག་སྟེ། རང་ཉིད་ཨཱ་ལས་ཤཱཀྱ་ཐུབ་པ་
གསེར་མདོག་འོད་ཟེར་མཐའ་ཡས་པས་བསྐོར་བ། ཨཾ་ལས་ཤར་དུ་རིན་ཆེན་ཏོག་དམར་སེར།
ལྷོར་མེ་ཏོག་ཀུན་ཏུ་རྒྱལ་བ་གསེར་མདོག ནུབ་ཏུ་འོད་དཔག་མེད་དམར་བོ། བྱང་དུ་མི་
འཁྲུགས་པ་སྔོན་པོ། ཐམས་ཅད་ཀྱང་ཐོར་ཚུགས་དང་དབུ་རྒྱན་འཆང་བ། དར་དང་རིན་པོ་ཆེས་
སྤྲས་པ། ཕྱག་གཉིས་མཉམ་བཞག་མཛད་པ། པདྨ་དཀར་བོའི་ལྟེ་བ་དང་འདབ་མ་བཞིར
དཀྱིལ་ཀྲུང་མཛད་པ་ལས་འཁོར་བཞི་རྣམས་བབས་ནས་མགྲིན་གཅིག་ཏུ། རྟག་ཏུ་དག་ནི་དྲི་
མེད་པ། །རྟག་པར་རྒྱུན་དུ་རྟོག་པ་མེད། །རྟག་ཏུ་རྟོགས་པ་མེད་པར་བཞུགས། །དཔའ་བོ་ཆེན་
པོ་ཕྱག་འཚལ་བསྟོད། །བཅོམ་ལྡན་བདག་ལ་ཐུགས་བརྩེ་བས། །གང་དང་ལྡན་ན་བདག་ཅག་
རྣམས། །སེམས་ཅན་དོན་ནི་བྱེད་འགྱུར་བ། །གསང་སྤྱོད་ཡོངས་རྫོགས་བཤད་དུ་གསོལ། །ཅེས་
ལན་གསུམ་དུ་གསོལ་བ་བཏབ་ཅིང་མནྜལ་དང་མེ་ཏོག་གིས་མཆོད་དོ། །དེ་ནས་སེམས་དཔས་
བཟུང་བ་ལ་ཞི་བས་བཟུང་བ་ནི། དེ་ནས་བཾ་ཞེས་པས་རང་ཉིད་སྤྱན་རས་གཟིགས་སུ་བསྒོམས་
ཏེ། བགེགས་ཐམས་ཅད་ལ་སྙིང་རྗེའི་མིག་གིས་བལྟས་ནས། རང་གི་སྙིང་གའི་ཟླ་བ་ལ་གནས་
པའི་སྔགས་ཀྱི་འོད་ཟེར་གྱིས་བགེགས་ཐམས་ཅད་ཀྱི་གདུག་པ་ཞི་བར་བསམས་ཏེ་ལྟས་བརྟག་
542

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
རཱ་ཨཏྭཱ
གོ །གལ་ཏེ་མཚན་མ་ངན་ན་ཧཱུཾ་ཞེས་པས་རང་ཉིད་རྡོ་རྗེ་སེམས་དཔར་བསྒོམས་ནས། ཡིད་ཀྱིས་
སངས་རྒྱས་ཐམས་ཅད་ལ་ཕྱག་བྱས་ཏེ། བྱང་ཆུབ་ཀྱི་སེམས་མངོན་དུ་བྱས་ལ། བྱམས་པ་དང་
སྙིང་རྗེའི་མིག་གིས་སེམས་ཅན་གྱི་ཁམས་ལ་བལྟས་པས་དག་པར་བྱས་ཏེ། དྲི་ཞིམ་གྱིས་ལག་
པ་བྱུགས་ནས། ན་མཿས་མནྟ་བུད་དྷཱ་ནཱཾ། སརྦ་མ་ཐ་ཨ་ཨཱ། ཨཾ་ཨཱཿཞེས་དྲན་ཞིང་རྡོ་རྗེ་ཁུ་ཚུར་
གཉིས་དཀུ་གཡོན་དུ་བཅིང་བར་བྱའོ། །ཁྲོ་བོས་བཟུང་བ་ནི། རང་གི་མིག་གཡོན་པར་ཨི་ལས་
ཟླ་བ་འཛག་པ་བསྒོམས་ནས། ཞི་བའི་ལྟ་བས་གཡོན་ནས་བསྐོར་ཏེ། ཨ་བཟླས་ཤིང་དཀར་བོ་
ལ་དགའ་བའི་འབྱུང་བོ་ཐམས་ཅད་སིམ་པར་བྱས་ནས་རང་གི་ལས་གཞོལ། མིག་གཡས་པ་ཨཱི་
ལས་ཉི་མའི་འོད་ཀྱིས་སྲེག་པ་བསྒོམས་ནས། དྲག་པོའི་སྡང་མིག་གིས་གཡས་ནས་བསྐོར་ཏེ་ཧཱུཾ་
བཟླས་ཤིང་། ནག་པོའི་ཕྱོགས་རྣམས་རྒྱང་རིང་དུ་བསྐྲད་པར་བསམས་ཏེ་ལྟས་བརྟག་གོ །
ཡང་མཚན་མ་ངན་ན། དཀར་གཏོར་དང་དེའི་དྲི་དང་མེ་ཏོག་ལ་སོགས་པ་དང་། དམར་
གཏོར་དང་དེའི་དྲི་དང་མེ་ཏོག་ལ་སོགས་པ་རྣམས་མངོན་པར་རྟོགས་པའི་ལག་ཏུ་བླང་བར་
བཤད་པ་ལྟར་ལེགས་པར་བཤམས་ཏེ། འབྱུང་བོ་སྤྱི་གཏོར་དང་། བགེགས་གཏོར་གྱི་ཆོ་གས་
བྱིན་ཏེ། མེ་ཏོག་ལ་སོགས་པས་མཆོད་ནས། བདག་གིས་དེ་རིང་ཁྱོད་མཆོད་ཀྱིས། །སོང་ཞིག་
བགེགས་ཆེན་འགྲོ་བར་གྱིས། །ཕྱིན་ཆད་དེ་ལྟར་མ་བྱེད་ཅིག །ཁྱོད་ཀྱི་སྟོབས་དང་རྩལ་མཐོང་
ན། །ཁྱོད་ནི་བགེགས་ཀྱང་བྱེད་པར་ནུས། །ཁྱོད་ནི་ལྷ་ཡི་སྤྲུལ་བ་སྟེ། །ཁྱོད་ནི་བགེགས་བྱེད་མི་
ནུས་མིན། །སྔོན་ཆད་མཆོད་པ་གང་ཐོས་པས། །དེ་རིང་བདག་གིས་མཆོད་བྱས་ན། །ཁྱོད་ཀྱིས་
དང་ནི་མཆོད་ཁྱེར་ལ། །བགེགས་ཀྱི་དབང་བོ་ཁྱོད་སོང་ཞིག །ཅེས་བརྗོད་ནས་གུ་གུལ་གྱིས་
བདུག་པ་དང་། ཡུངས་དཀར་གྱིས་བརྡེག་ཅིང་། རོལ་མོའི་ཚིམ་ངམ་དང་བཅས་པས་བསྐྲད་
པར་བྱའོ། །གལ་ཏེ་མ་ཞི་ན། བགེགས་ཐམས་ཅད་ལ་སྙིང་རྗེས་བལྟས་ནས། སངས་རྒྱས་དང་
543

༄༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བྱང་ཆུབ་སེམས་དཔའ་ཐམས་ཅད་མཆོད་པའི་སྤྲིན་ནམ་མཁའ་དང་མཉམ་པས་མཆོད་དེ། ཞི་
བས་འདུལ་བར་མི་འགྱུར་བ་འདི་རྣམས་བདག་གིས་སྨན་པ་ལྟར་ཐབས་ལ་མཁས་པས་དྲག་
པོས་གདུལ་བར་བྱ་ཡི། དཔུང་གཉེན་མཛད་དུ་གསོལ། ཅེས་པས་གསོལ་བ་བཏབ་ལ། བདག་
དང་སློབ་མ་དམ་ཚིག་དང་ལྡན་པ་སྟངས་སྟབས་ཀྱི་སྦྱོར་བ་ལ་མཁས་པ་རྣམས་ཁྲོ་བོའི་ཆས་སུ་
ཞུགས་ཏེ་ཧ་ལས་རང་ཉིད་ཁྲོ་བོ་ཁམས་གསུམ་ལས་རྣམ་པར་རྒྱལ་བ། ཆར་སྤྲིན་ནག་པོ་ལྟར་
ངམ་ཟ་བ། དུས་མཐའི་མེ་ལྟར་གཟི་བརྗིད་འབར་བ། སྤྱན་གསུམ་བསྐལ་བའི་ཉི་མ་ཤར་བ་ལྟ་བུ་
ཧ་ཧའི་འབྲུག་སྒྲས་གནམ་ས་ཐམས་ཅད་འཁྲུག་པ། ལྗགས་ཀྱི་གློག་སྟོང་འགྱུ་བས་འཇིགས་པ་
ཅི་ཡང་ལྡང་བ། ཕྱག་གཡས་ན་རབ་ཏུ་འབར་བའི་རྡོ་རྗེ་བརྡེག་ཐབས་སུ་འཆར་བ། གཡོན་པ་
སྡིགས་མཛུབ་བརྐྱངས་པས་གདུག་པ་ཐམས་ཅད་སྡིགས་པར་བྱེད་པ། ཁྲོ་བོ་མ་རུངས་པའི་
འཁོར་མཐའ་ཡས་པས་བསྐོར་བར་གྱུར། དེ་ནས་ཐམས་ཅད་ཁྲོ་བོའི་ང་རྒྱལ་བརྟན་པོ་དང་ལྡན་
པས། མཉམ་པའི་སྟབས་ཀྱིས་གནས་བྱས་ལ། །སྤྱི་བོར་མེ་ཏོག་ཐལ་སྦྱར་ཏེ། །རྒྱལ་བ་ཐམས་
ཅད་མཆོད་བྱས་ནས། །ཡང་དང་ཡང་དུ་ཕྱག་ཀྱང་བྱ། །དེ་ནས་མཉམ་པར་བཞག་གྱུར་པས།
རྐང་བ་ཡ་གཅིག་བཏེགས་ནས་སུ། །མ་རུངས་པ་ཡི་ལྟ་སྟངས་དབབ། །ཁྲོ་དང་བཅས་པས་
གཞག་པར་བྱ། །རྐང་བའི་སྟེང་དུ་ལྟ་སྟངས་དབབ། །ལག་པ་གཡས་པ་བསྒྲེང་བར་བྱ། །གཡོན་
པ་སྙིང་གར་ཡང་དག་བཞག །རྐང་བ་དགྲད་ནས་གཞག་པར་བྱ། །སྐུ་ལུས་ཧཱུཾ་ཡིག་འོད་ཟེར་
འབར། །བརྟན་དང་གཡོ་བའི་བགེགས་སམ་གཞན། །འོག་ཏུ་བསྣུན་པར་ཡང་དག་གནས། །
རྐང་བ་མནན་ནས་བསྣུན་པ་ཡིས། །ལྷ་དང་ལྷ་མིན་གཡོ་བར་བྱེད། །ང་ནི་དཔལ་ལྡན་རྡོ་རྗེ་
འཆང་། །ཁྲོ་བོ་ཆེན་པོ་སྟོབས་ཆེ་ཡི། །རྡོ་རྗེས་མགོ་བོ་ཨ་རྫ་ཀའི། །དོག་པ་བཞིན་དུ་འགེམས་
པར་འགྱུར། །སྲས་དང་དཔུང་དུ་བཅས་པ་དང་། །བདེ་གཤེགས་བཀའ་བསྒོ་ཡང་གནས་པ། །
544

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
ཊྛཨཏྭཱ
བདག་གི་རྡོ་རྗེ་འབར་བ་ཡིས། །གང་ཡང་ལྷ་དང་ལྷ་མིན་རྣམས། །ཐམས་ཅད་ཐལ་བར་རློག་
པར་བྱེད། །ཅེས་པའི་བགེགས་རྣམས་གཞོམ་པར་བྱའོ། །དེ་ནས་སེང་ལྡེང་གི་ཕུར་བུ་སོར་བརྒྱད་
པ་ལ། ལས་ཐམས་ཅད་པའི་སྔགས་བརྒྱ་རྩ་བརྒྱད་བཟླས་ཏེ། གྲྭ་བཞིར། ན་མཿ ས་མནྟ་
བཛྲ་ནཱཾ། ཨ་ཀོ་ཊ་ཡ། ས་མེ་མ་ཧཱ་ཙནྡྲ་ལྀ་ཧཱུཾ་ཕཊ། ཅེས་བཟླས་ཤིང་། རྡོ་རྗེ་ཐོ་བས་གདབ་པར་
བྱ་སྟེ། རྡོ་རྗེ་གཏུམ་པོས་བགེགས་རྣམས་ཀྱི་སྤྱི་བོ་ནས་